Selo dedicado a Elizabeth Blackewell.
**Elizabeth** **Blackwell**, nada en Bristol o 3 de febreiro de 1821 e finada en Hastings o 31 de maio de 1910, foi unha médica inglesa, a primeira muller en practicar a medicina nos tempos modernos.

Traxectoria
-----------

Foi filla dun empresario refinador de azucre que afrontou dar ós seus numerosos fillos e fillas unha educación. No 1831, a familia emigrou ós Estados Unidos e montou unha refinaría en Nova York. Trala morte do pai, adicouse á ensinanza. Querendo dedicarse á práctica de Medicina, exerceu na casa dun médico, e usou o seu tempo libre no estudo dos libros dos que dispoñía. Participou no movemento anti-escravista.

Blackwell tentou a entrada en varios centros médicos punteiros, e foi rexeitada. Intentouno de novo en centros menos resaltantes, incluído o Geneva College en Nova Yok. Alí foi aceptada – como anécdota, porque a facultade deixou a decisión no voto dos estudantes – e venceu o prexuízo dalgúns profesores e estudantes para completar a súa formación. Foi a primeira da súa promoción. O 23 de xaneiro de 1849, converteuse na primeira muller que obtivo o título para a práctica da Medicina nos Estados Unidos.

Impedida de exercer en varios hospitais, fundou o seu propio hospital, o Hospital de Nova York para mulleres e nenos indixentes (New York Infirmary for Indigent Women and Children) no 1857. Cando comezou a Guerra Civil americana, formou enfermeiras, e no 1868 fundou o Colexio Médico de Mulleres (Women's Medical College at the Infirmary) co fin de formar mulleres en Medicina.

No 1869 deixou a súa irmá Emily ó coidado do Colexio e volveu a Inglaterra. En 1871 axudou a crear a Sociedade Nacional de Saúde, centrada na hixiene e a educación. Logo, abriu o Colexio Médico de Mulleres. Blackwell ensinou na Escola Londiniense de Medicina para Mulleres ( London School of Medicine for Women), creada por un grupo de mulleres liderado por Sophia Jex- Blake , desde 1875 ata a súa xubilación en 1907, e converteuse na primeira muller no Rexistro Médico do Reino Unido. Retirouse á idade de 86 anos.

A súa guía de educación sexual, *A Educación Moral dos Mozos*, foi publicada en Gran Bretaña, así como a súa autobiografía, *Traballo Pioneiro na Apertura da Profesión Médica para Mulleres* (*Pioneer Work in Opening the Medical Profession to Women*, 1895). Á súa morte, foi incinerada nun lugar remoto de Escocia.

Notas
-----

1. ↑  Marco Villanueva-Meyer,. "Elizabeth Blackwell". *Revista Galenus* (en castelán). Consultado o 2021-05-13.
2. 1 2  Claramunt e Claramunt (2012)
3. ↑  "Elizabeth Blackwell: Biography and Further Reading". *brycchancarey.com*. Consultado o 2021-05-13.
4. ↑  "London". *lifeandlegacyofelizabethblackwell.weebly.com*. Consultado o 2021-05-13.
5. ↑  "Buildings For Training Nurses, Doctors… and Mothers!". *historicengland.org.uk* (en inglés). Consultado o 2021-05-13.
6. ↑  Boyd, Julia (2009-05-02). "Florence Nightingale and Elizabeth Blackwell". *The Lancet* (en English) **373** (9674): 1516–1517. ISSN 0140-6736. PMID 19418612. doi:10.1016/S0140-6736(09)60845-X.

Véxase tamén
------------

### Bibliografía

* Claramunt Vallespí, Rosa; Claramunt Vallespí, Teresa (2012). *MUJERES EN CIENCIA Y TECNOLOGIA*. UNED. ISBN 9788436264210.

* Ignotofsky, Rachel (2017). *Mujeres de ciencia : 50 intrépidas pioneras que cambiaron el mundo* (1ªed.). Madrid. ISBN 978-84-16830-80-0

### Outros artigos

* *A ciencia ten nome de muller* (en Wikibooks)

|  |  |
| --- | --- |
| Control de autoridades | 
* Wd: Q234572
* WorldCat
* VIAF: 17291291
* BIBSYS: 97024880
* BNB: ID
* BNE: XX1778905
* BNF: 12316787f
* CERL: cnp00550466
* CiNii: DA02008400
* EBID: ID
* FAST: 2384
* FemBio: 3315
* GND: 119222965
* Gutenberg: 53378
* ISNI: 0000 0001 1021 8482
* LCCN: n50008488
* NDL: 00943242
* NKC: nlk20000085542
* NLA: 35019120
* NNDB: 000162461
* NTA: 068376308
* OBP: ID
* ODNB: 31912
* OL: OL350722A
* openMLOL: 169341
* SELIBR: 250418
* SNAC: w64q82r1
* SUDOC: 067037607
* WikiTree: Blackwell-1085

 |